Oficiālais Vēstnesis L 070 , 17/03/1992 Lpp. 0023 - 0024

Speciālizdevums somu valodā: Nodaļa 13 Sējums 22 Lpp. 0006

Speciālizdevums zviedru valodā: Nodaļa 13 Sējums 22 Lpp. 0006



Komisijas Četrpadsmitā Direktīva 92/8/EEK (1992. gada 18. februāris), ar ko tehnikas attīstībai pielāgo III, IV, VI un VII pielikumu Padomes Direktīvā 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Direktīvu 91/184/EEK [2], un jo īpaši tās 8. panta 2. punktu, tā kā, balstoties uz pieejamo informāciju, turpmākajos sešos mēnešos kosmētikas līdzekļos jāturpina izmantot tās vielas, konservantus, krāsvielas un ultravioletos filtrus, kuru atļaujas termiņš beidzies 1991. gada 31. decembrī; tā kā šajā direktīvā paredzētie pasākumi saskan ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu kosmētikas līdzekļu tirdzniecībā, IR PIEŅĒMUSI ŠO DIREKTĪVU. 1. pants Direktīvu 76/768/EEK ar šo groza šādi. 1. Direktīvas III pielikuma 2. daļā slejā "Atļauts līdz" datumu 1991. gada 31.decembris aizstāj ar datumu 1992. gada 30. jūnijs šādai vielai: 2. 1,1,1-Trifluoretāns (metilhloroforms). 2. Direktīvas IV pielikuma 2. daļā slejā "Atļauts līdz" datumu 1991. gada 31. decembris aizstāj ar datumu 1992. gada 30. jūnijs šādiem numuriem un apzīmējumiem: 26100, 73900, 74189, Dzeltenais šķīdinātājs 98 un 15585. 3. Direktīvas VI pielikuma 2. daļā slejā "Atļauts līdz" datumu 1991. gada 31. decembris aizstāj ar datumu 1992. gada 30. jūnijs šādām vielām: 2) Hlorfenezīns (SNN) 15) Benzetonija hlorīds (SNN) (+) 16) Benzalkonija hlorīds (SNN), bromīds un saharināts (+) 20) Heksamidīns (SNN) un tā sāļi (tostarp izetionāts un p-hidroksibenzoāts) (+) 21) Benzilhemiformāls (benziloksimetanola un (benziloksimetoksi)metanola maisījums attiecībā 1: 1) 26) Glutaraldehīds 27) 3-Deciloksi 2-hidroksi-1-aminopropāna hidrogēnhlorīds (Dekominols) (SNN) 4. Direktīvas VII pielikuma 2. daļā slejā "Atļauts līdz" datumu 1991. gada 31. decembris aizstāj ar datumu 1992. gada 30. jūnijs šādām vielām: 1) N-Propoksilēts etil-4-aminobenzoāts (izomēru maisījums) 2) Etil-2-heksil-4-dimetilaminobenzoāts 4) Glicerīna 1-(4-aminobenzoāts) 5) Etil-2-heksil-4-dimetilaminobenzoāts 6) 2-Etilheksilsalicilāts 12) Izopentil-4-metoksicinamāts (izoamil-p-metoksicinamāts) (izomēru maisījums) 13) 2-Etilheksil-4-metoksicinnamāts 16) 2-Hidroksi-4-metoksi-4-metilbenzofenons (meksenons) 17) 2-Hidroksi-4-metoksibenzo-fenon-5-sulfoskābe un nātrija sāls (Sulizobenzons un nātrija sāls) 24) Alfa-(2-Oksoborn-3-ilidens) toluol-4-sulfoskābe un tās sāļi 25) 3-(4’-Metilbenzilidīn)-d-1-kampars (4-Metilbenzilidīn-kampars) 26) 3-Benzilidīnkampars 28) 4-Izopropil-dibenzoilmetāns 29) 4-Izopropilbenzilsalicilāts 31) 1-(4-Tertbutilfenil)-3-(4-metoksifenil) propān-1,3-dions 32) 2,4,6-Trianilino-(p-karbo-2’-etilheksil-1’-oksi)-1,3,5-triazīns. 2. pants 1. Neatkarīgi no atļaujas derīguma datumiem, kas minēti direktīvas 1. pantā, dalībvalstis veic visus nepieciešamos pasākumus, lai nodrošinātu to, ka Kopienā reģistrētie ražotāji vai ievedēji attiecībā uz 1. pantā minētajām vielām no 1992. gada 1. jūlija nelaiž tirgū līdzekļus, kas neatbilst šīs direktīvas prasībām. 2. Dalībvalstis veic nepieciešamos pasākumus, lai nodrošinātu to, ka šā panta 1. punktā minētos produktus, kas satur 1. pantā paredzētās vielas, nevar turpmāk pārdot vai citādi nodot tiešajam patērētājam pēc 1993. gada 30. jūnija, ja tie neatbilst šīs direktīvas prasībām. 3. pants 1. Dalībvalstīs stājas spēkā likumi, normatīvie un administratīvie akti, kas nepieciešami, lai ne vēlāk kā 1992. gada 31. decembrī izpildītu šīs direktīvas prasības. Par to dalībvalstis tūlīt informē Komisiju. Dalībvalstīm pieņemot šos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka procedūru, kas jāievēro, izdarot šādas atsauces. 2. Dalībvalstis dara Komisijai zināmus to savu tiesību aktu noteikumus, kurus tās pieņem jomā, uz ko attiecas šī direktīva. 4. pants Šī direktīva ir adresēta dalībvalstīm. Briselē, 1992. gada 18. februārī Komisijas vārdā — Komisijas loceklis Karel Van Miert [1] OV L 262, 27.9.1976., 169. lpp. [2] OV L 91, 12.4.1991., 59. lpp. --------------------------------------------------